Drie onnies se voertuie op skoolterrein gekaap | Maroela Media
Foto’s: Dodetal styg ná sikloon Idai tref
Verdagte vas ná skietvoorval in Nederland
Man, twee vroue in huis in PE oorval
Drie Wes-Kaapse onderwysers se voertuie is Maandagoggend deur vyf gewapende mans op ŉ skoolterrein gekaap.
Debbie Schäfer, die Wes-Kaapse LUR vir onderwys, het gesê die voorval het omstreeks 07:40 by die ACJ Phakade-laerskool in Nomzamo naby die Strand plaasgevind.
“Die voorval het gebeur toe hulle by die skool opdaag. Vyf gewapende mans het die perseel binnegekom deur die ingang vir die motors te gebruik, drie onderwysers met vuurwapens aangehou en drie voertuie gesteel.”
Die skool se kringtelevisiebeeldmateriaal wys hoe die oortreders die skool binnegekom het ná die onderwysers by die oop hek ingery het.
Schäfer het dié voorval ten sterkste veroordeel. “Niemand is tydens die voorval beseer nie, maar die betrokke onderwysers en die ooggetuies is diep getraumatiseerd. Berading word verskaf,” het Schäfer gesê.
Schäfer het bygevoeg dat dit die vyfde gewapende aanval vandeesmaand op Wes-Kaapse skole is.
Sy het weereens enigiemand met inligting oor dié voorval óf die vorige vier voorvalle gevra om na vore te kom.
“Die meeste skole het toegangsbeheermaatreëls wat misdadigers uit die skole hou, maar dit is duidelik dat [misdadigers] die openings- en sluitingstye van die skole gebruik om die skole binne te kom aangesien die toegangspunte dan oop is.”
Sy het ook ŉ beroep gedoen op die polisie om hul sigbaarheid rondom hoërisikoskole te verhoog veral wanneer dit ŉ aanvang neem en sluit vir die skooldag.
Kapt. FC van Wyk, woordvoerder van die polisie, het gesê die polisie kan bevestig dat ŉ Toyota Fortuner, Toyota Etios en ŉ Hyundai-motor gesteel is tydens die aanval.
Sake van kaping is aanhangig gemaak. “Die bestuurders se sleutels is met geweld van hulle afgevat.”
NUM veroordeel Eskom se bewerings van ‘sabotasie’
85-jarige erg getraumatiseerd ná aanval op plaas
ferdi · 9 maande gelede
Absolute misdaad paradys jy kan doen wat jy wil oor di rooiligte ry misdaad pleeg leka in di nuwe Suid Afrika wa almal vry is om te doen soos hul wil
Dawid · 9 maande gelede
Die vryheid wat FW vir ons belowe het
Felix · 9 maande gelede
En waarvoor iets soos 70% voor gevra het. Want Afrikaners luister mos as n NP leier, die burgermeester of dominee gepraat het.
Ek was verkeerd · 9 maande gelede
Ek was een van daardie wat vir fw gestem het en het daardeur bygedra tot ons ondergang, en opkoms van misdaad en anargie. Ek maak n gelofte aan God en julle dat ek nooit weer vir liberaliste se leuns sal val nie.
Dankie vir jou erkentenis. Min ja-stemmers is so eerlik soos jy. Die ander se verskoning is gewoonlik dat de klerk vir hulle gelieg het en dat hulle nooit kon dink dat dit so sou uitdraai nie. Dìt terwyl voorspellings oor die huidige Suid Afrika in groot baniere teen bome, telefoonpale en mure gepryk het. Vele daarvan het ek self opgerig. Die Nasionale Party het selfs so ver gegaan om die KP te stig as teenvoeter vir die HNP. Die KP het wel die HNP verraai maar darem ook NEE gestem.
Aanvalle by skole waar kinders, onderwysers en ouers veilig MOET wees is toetaal onaanvaarbaar. Daar moet deur die Dept. van Onderwys opgetree word. Inbrake, diefstalle en gewapende rowe is aan die orde van die dag en ek sien geen maatreëls vanaf die Dept. om ons kinders se veiligheid te verseker nie.
Robert · 9 maande gelede
@Felix, Dawid, Ek was verkeerd: ook maar dom as julle jul toekoms op ‘n politikus bou, dan sal julle die vrugte pluk. word groot man en bou jou geloof as jy so iets het. en dis altyd makliker om die vinger na iemand te wys as dinge vir jou skeef loop.
Robert, ek het met trots NEE gestem.
Mense wat dit die minste kan bekostig. Hoop hulle voetuie is verseker. “Sorry…”
R.ROUX · 9 maande gelede
Die VYFDE gewapende aanval op skole in ‘n MAAND? Dit is anargie.
Pietman · 9 maande gelede
Vergeet van polisiesigbaarheid – ek ry Gauteng plat en sien hulle gewoonlik net oor etensuur by kitskos restaurante.
MG · 9 maande gelede
Pietman ek stem saam. Hulle kan nie eens ‘n misdadiger vang nie.
Nettie · 9 maande gelede
So, moet ek aanneem dat geeneen van die onderwysers wie se motors gekaap is, hul motors GESLUIT gehou het nie? Want, tensy die vensters stukkend geslaan is, is daar nie ‘n manier wat iemand jou motorsleutels “met geweld” van jou kan wegneem, indien jou voertuig gesluit is van binne nie. En dít, is deesdae net ‘common sense’ om met jou voertuig GESLUIT rond te ry en ook bewus te wees wat om jou aangaan as jy êrens heen gaan, insluitende oppad werk-toe wees.